**Obrazloženje posebnog dijela financijskog plana   
Instituta za javne financije za 2024.-2026.**

U nastavku su prikazane aktivnosti Instituta za javne financije (IJF-a, Instituta) planirane u državnom proračunu za 2024. s projekcijama plana za 2025. i 2026. godinu. Navedene su zakonske i druge pravne osnove obavljanja ovih aktivnosti, izvori financiranja i osnovne vrste rashoda koje se planiraju podmiriti, prema uputama Ministarstva znanosti i obrazovanja od 27. rujna 2023., od 4. listopada 2023. te obavijesti od 6. prosinca 2023. godine o usklađenim iznosima financijskog plana IJFa u državnom proračunu (usvojen u Hrvatskom saboru).

IJF je pripremio prijedlog financijskog plana IJF-a za 2024. i projekcije za 2025. i 2026. godine, a Upravno vijeće je dalo i svoju suglasnost na taj prijedlog 4. listopada 2023. Potom je MZO definiralo nove šifre i aktivnosti za javne institute, povećani su i limiti za aktivnost programskog financiranjaiprodužen rok za dostavu obrazaca i priloga do 6. listopada 2023.

Tim su uputama od 4. listopada 2023. definirane su nove šifre za sljedeće aktivnosti:

U aktivnost A111111 - programsko financiranje javnih instituta, planirana su sredstva koja se osiguravaju iz izvora 11-opći prihodi i primici (iz proračuna). To su rashodi koje su do sada planirali kao: redovna djelatnost instituta (a622000) i programsko financiranje (a622137). Osim navedenoga u ovu aktivnost planirani su i rashodi za izdavanje znanstvenih časopisa, časopisa za popularizaciju znanost i sredstva za organiziranje skupova koji su prošlih godina planirani u izvoru 52– ostale pomoći (a622004).

U aktivnost A222222-programsko financiranje javnih instituta - iz evidencijskih prihoda, planirana su sredstva koja se osiguravaju iz evidencijskih prihoda za sve tri komponente programskih ugovora,

U aktivnost A333333-programsko financiranje javnih instituta – iz strukturnih i investicijskih fondova EU, planiraju se sredstava za koja se osiguranju iz izvora 12, 561, 563, 581 i 559.

U aktivnost A444444-samostalna djelatnost javnih instituta iz evidencijskih prihoda, obuhvaća sva ostala sredstva.

Nakon usvajanja financijskih planova proračunskih korisnika za 2024. i projekcijama za 2025. i 2026. u Hrvatskom saboru, MZO je dostavilo obavijest u usklađenim iznosima financijskih planova u državnom proračunu to je ponovo definiralo „nove aktivnosti“ u sljedeće:

A622150 – programsko financiranje javnih instituta (A111111)  
A622151 – programsko financiranje javnih instituta – iz evidencijskih prihoda (A222222)  
A622152 – programsko financiranje javnih instituta – iz strukturnih i investicijskih fondova EU(A333333)  
A622153 – samostalna djelatnost javnih instituta – iz evidencijskih prihoda (A44444)

Nastavno na prethodno rečeno, u odnosu na prethodno usvojeni financijski plan IJF-a za 2024. s projekcijama za 2025. i 2026. godinu i naknadno korigirani financijski plan, došlo je do smanjenja paniranih sredstava za programsko financiranje Instituta (iz izvora 11-opći izvori) te planiranja novog prihoda i rashoda za projekte financirane iz Nacionalnog programa za oporavak i otpornost – NPOO (novi izvor 581).

U nastavku slijede tabelarni prikaz i pojašnjenja za sve planirane aktivnosti Instituta.



**A622150- PROGRAMSKO FINANCIRANJE JAVNIH INSTITUTA (A111111)**

*Zakonske i druge pravne osnove:*

* Zakon o visokom obrazovanju i znanstvenoj djelatnosti NN 119/22;
* Zakon o ustanovama NN 76/93, 29/97, 47/99, 35/08, 127/19, 151/22;
* Zakon o proračunu NN 144/21;
* Zakon o izvršenju Državnog proračuna RH za 2023., NN 145/22, 63/23;
* Uredba o programskom financiranju javnih visokih učilišta i javnih znanstvenih instituta u Republici Hrvatskoj NN 78/23;
* Statut Instituta za javne financije od 28. rujna 2023.;
* Strateški plan znanstvenih istraživanja i razvoja 2023. – 2027.;
* Upute za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2024.-2026., rujan 2023.
* Dodatne upute iz Ministarstva znanosti i obrazovanja (e-mail od 04.10.2023.);
* Financijski planovi proračunskih korisnika glave 08008 Javni instituti u RH u okviru usvojenog Državnog proračuna Republike Hrvatske za 2024. godinu i projekcija za 2025. i 2026. (e-mail od 6. prosinca 2023.)

U prosincu 2023. planiramo završiti pregovore IJF-a s MZO-om u vezi sklapanja novog programskog ugovora sukladno Uredbi o programskom financiranju javnih učilišta i javnih znanstvenih instituta u Republici Hrvatskoj (NN, 78/23). MZO-u je dostavljen konačni Prijedlog razvojne i izvedbene komponente IJF-a za razdoblje 2024.-2027. koji predstavlja osnovu za sklapanje programskog ugovora i financiranje znanstvene djelatnosti IJF-a u razdoblju 2024.-2027. Kako se pregovaranje s javnim institutima odvijalo istovremeno s usvajanjem prijedloga financijskih planova u državnom proračunu, predložene vrijednosti iz programskog ugovora veće su od planiranih vrijednosti za ovu aktivnost u državnom proračunu.

U nastavku se daje tabelarni prikaz ostvarenih rashoda za programsko financiranje u 2022. i planiranih za 2023. godinu. Kao što se vidi u plana rashoda za 2024. i projekcijama rashoda za 2025. i 2026. sve aktivnosti iz prethodnih godina obuhvaćene su u jednom iznosu i predstavljaju vrijednosti programskog ugovora IJF-a kako je usvojen u državnom proračunu.

|  |  |  |  |  |  |  |
| --- | --- | --- | --- | --- | --- | --- |
| **A622150 – programsko financiranje javnih instituta (**A11111**)** | Izvršenje 2022. | Plan 2023. | Plan 2024. | Plan 2025. | Plan 2026. | Indeks 24./23. |
| (A622000, izvor 11 )  REDOVNA DJELATNOST JAVNIH INSTITUTA | 406.350 | 483.008 | 714.113 | 719.500 | 723.228 | 134 |
| (A622137, izvor 11) PROGRAMSKO FINANCIRANJE JAVNIH ZNANSTVENIH INSTITUTA | 56.413 | 51.844 |
| (A622132, izvor 52) IZDAVANJE ZNANSTVENIH ČASOPISA I ČASOPISA ZA POPULAR. ZNANOSTI I ORGANIZIRANJE ZN.SKUPA | 14.329 | 0 |

*U skladu s Uredbom o programskom financiraju javnih učilišta i javnih instituta, programsko financiranje IJF-a podijeljeno je tri komponente: (1) osnovnu komponentu spadaju plaće za zaposlene, materijalni troškovi i rashodi poslovanja vezani uz obavljanje djelatnosti Instituta te rashode izdavanja časopisa; te (2) izvedbenu komponentu i (3) razvojnu komponentu kojima se podmiruju rashodi povezani s ostvarivanjem strateških i posebnih ciljeva IJF-a u sljedećem četverogodišnjem razdoblju. IJF je iz Kataloga strateških i posebnih ciljeva, odabrao tri strateška cilja i sedam posebnih ciljeva, te odredio pokazatelje kojima će se mjeriti uspješnost provedbe programskog ugovora u idućem četverogodišnjem razdoblju.*

*Za potrebe financijskog plana navodimo odabrane ciljeve i vrijednosti pokazatelja za iduće tri godine:*

|  |  |  |  |  |  |  |
| --- | --- | --- | --- | --- | --- | --- |
| **Strateški cilj** | **Posebni cilj** | **Vrsta pokazatelja** | **Pokazatelj** | **2024.** | **2025.** | **2026.** |
| **1. Podizanje znanstvene izvrsnosti** | **1.1. Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju** | Rezultat | Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje | 17 | 18 | 19 |
| **1. Podizanje znanstvene izvrsnosti** | **1.4. Jačanje ljudskih potencijala za znanstveni rad** | Rezultat | Broj znanstvenika zaposlenih na teret namjenskih/vlastitih sredstava | 3 | 4 | 5 |
| **1. Podizanje znanstvene izvrsnosti** | **1.5. Jačanje ljudskih potencijala stručnih službi** | Rezultat | Broj pohađanih i održanih edukacija u svrhu jačanja potencijala stručnih službi | 1 | 3 | 3 |
| **1. Podizanje znanstvene izvrsnosti** | **1.7. Doprinos otvorenoj znanosti** | Rezultat | Broj provedenih mjera i uvedenih alata za poticanje politike otvorene znanosti | 4 | 6 | 7 |
| **1. Podizanje znanstvene izvrsnosti** | **1.8. Jačanje interdisciplinarnosti znanstvenog rada** | Rezultat | Broj znanstvenih knjiga uključujući i one za umjetničko područje | 0 | 0 | 1 |
| **2. Jačanje suradnje s gospodarstvom** **te razvoj nacionalnog i regionalnog identiteta i kulture** | **2.3. Unaprjeđenje pružanja znanstvenih, istraživačkih ili tehnoloških usluga na slobodnom tržištu, uključujući usluge za razvoj kulture i obrazovanja** | Rezultat | Broj ugovorenih projekata za pružanje usluga gospodarstvu i javnim tijelima u razvoju kulture i obrazovanja | 2 | 3 | 4 |
| **3. Povećanje relevantnosti, kvalitete i učinkovitosti studiranja** | **4.6. Popularizacija znanosti i umjetnosti** | Rezultat | Broj aktivnosti popularizacije znanosti i umjetnosti | 4 | 5 | 6 |

*Osnovnu komponentu programskog ugovora čine rashodi za: plaće zaposlenika i materijalni rashodi (prijevoz zaposlenika) te dio rashoda za redovno poslovanje, ali i za provođenje ciljeva iz programskog ugovora. Sastoji se od sljedećih rashoda:*

1. *Rashodi za zaposlene*

*Planirani broj zaposlenih u 2024. (21 zaposlenik) x iznos prosječne mjesečne plaće x 12 mjeseci (614.365 €) + ostali rashodi za zaposlene (8.941 €), ukupno 623.306 €.*

*Projekcijama za 2025. za plaće je planirano 619.000 €, za ostale rashode za zaposlene 9.493 € odnosno ukupno 628.493 €. Projekcijama za 2026. za plaće je planirano 622.000 €, za ostale rashode za zaposlene 10.221, što ukupno iznosi 632.221 €.*

1. *Materijalni rashodi za zaposlene*

*Materijalna prava zaposlenih (prijevoz zaposlenika) u 2024. planiraju se u iznosu 12.400 €, dok su projekcije za 2025. i 2026. iznose 12.600 €.*

1. *Materijalni rashodi iz osnovne komponente*

*Materijalni rashode iz osnovne komponente planiraju se za 2024. godinu u iznosu 49.232 €, za 2025. u iznosu 47.532 € i u 2026. godini u iznosu 49.427 €.*

1. *Financijski rashodi planirani za 2024. godinu iznose 300 €, a i projekcijama za 2025. i 2026. godinu planirano je po 300 €.*
2. *Rashodi za nabavu nefinancijske imovine planirani u 2024. godini iznose 6.000 €, a projekcijama za 2025. i 2026. planirano je po 6.000 €.*

*Rashodi razvojne komponente planirani su za materijalne rashode u iznosu 7.200 € u 2024. godinu, 7.700 € u 2025. godini, te 7.200 € u 2026. godini.*

*Rashodi izvedbene komponente planirani su za materijalne rashode u iznosu 15.675 € u 2024. godini, 16.875 € u 2025. i 15.480 € u 2026. godini.*

**A622152 – PROGRAMSKO FINANCIRANJE JAVNIH INSTITUTA – IZ STRUKTURNIH I  
 INVESTICIJSKIH FONDOVA EU**

*Zakonske i druge pravne osnove*

* Zakon o visokom obrazovanju i znanstvenoj djelatnosti NN 119/22;
* Zakon o ustanovama NN 76/93, 29/97, 47/99, 35/08, 127/19, 151/22;
* Zakon o proračunu NN 144/21;
* Zakon o izvršenju Državnog proračuna RH za 2023., NN 145/22, 63/23, 129/23;
* Uredba o programskom financiranju javnih visokih učilišta i javnih znanstvenih instituta u Republici Hrvatskoj NN 78/23;
* Statut Instituta za javne financije od 28. rujna 2023.;
* Strateški plan znanstvenih istraživanja i razvoja 2023. – 2027.;
* Upute za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2024.-2026., rujan 2023.
* Dodatne upute iz Ministarstva znanosti i obrazovanja (e-mail od 04.10.2023.);
* Financijski planovi proračunskih korisnika glave 08008 Javni instituti u RH u okviru usvojenog Državnog proračuna Republike Hrvatske za 2024. godinu i projekcija za 2025. i 2026. od (e-mail od 6. prosinca 2023.)

|  |  |  |  |  |  |  |
| --- | --- | --- | --- | --- | --- | --- |
| A622152 – programsko financ. javnih instituta – iz strukturnih i investicijskih fondova EU | Izvršenje 2022. | Plan 2023. | Plan 2024. | Plan 2025. | Plan 2026. | Indeks 24./23. |
| PROGRAMSKO FINANCIRANJE JAVNIH INSTITUTA – IZ STRUKTURNIH I INVESTICIJSKIH FONDOVA – NPOO | 0 | 0 | 26.172 | 26.172 | 26.172 | - |

U skladu s propozicijama za financiranje znanstvenih istraživanja iz fondova Europske Unije - Next Generation, nakon provedenog internog natječaja u IJF-u, dana 10.11.2023. godine Znanstveno vijeće IJF-a donijelo je odluku o dodjeli sredstava za provedbu tri nova četverogodišnja istraživačka projekta ukupne vrijednosti 137.989 € (prosječno godišnje 34.497,25 €). Sredstva za provedbu ovih projekata osigurana su iz Nacionalnog plana oporavka i otpornosti 2021.-2026. (izvor 581), a u razdoblju od 1.1.2024. do 31.12.2027., u IJF-u će se provoditi sljedeća istraživanja (projekti):

1. *Efikasnost javnih usluga na lokalnih razinama vlasti - definicije, mjerenja i analize (EJU) voditeljice dr.sc. Mihaele Bronić; ukupna vrijednost projekta iznosi 37.632 € (godišnja vrijednost 9.408 €);*
2. *Strateško umrežavanje i inovativnost kao odrednice poslovne uspješnosti malih i srednjih poduzeća: mogućnosti primjene iskustava privatnih poduzeća u ekonomici javnog sektora (SUI), voditelj dr.sc. Bojan Morić-Milovanović; ukupna vrijednost projekta iznosi 37.632 € (godišnja vrijednost 9.408 €) i*
3. *Socijalna zaštita, oporezivanje i društveno blagostanje u Hrvatskoj (SZOB), voditelj dr.sc. Slavko Bezeredi, ukupna vrijednost projekta iznosi 62.725 € (prosječna godišnja vrijednost 15.681,25 €).*

*Izračun financijskog plana za 2024.*

*U državnom proračunu za 2024. godinu planirani su rashodi za provedbu ovih projekata u ukupnom iznosu od 26.172 €. Sastoje se od materijalnih rashoda u iznosu 18.172 €, te izdataka za nabavu nove opreme i literature u iznosu 8.000 €.*

*Projekcijama za 2025. osigurano je 26.172 €, i utrošit će se za materijalne rashode (21.072 €) i za rashode nabave nove opreme i literature (5.100 €). Projekcijama za 2026. predviđeno je 26.172 € i utrošit će se za materijalne rashode (25.572 €) i izdatke za nabavu literature (600€).*

Kako su sredstava za provedbu ovih projekata osigurana iz izvora 581 – Mehanizam oporavka i otpornosti, a ugovoreni iznosi za provedbu ovih projekata veći od trenutno planiranih u državnom proračunu, tijekom 2024. godine očekuje se rebalans na ovom izvoru/aktivnosti.

**A622153 – SAMOSTALNA DJELATNOST JAVNIH INSTITUTA  
 IZ EVIDENCIJSKIH PRIHODA (A444444)**

*Zakonske i druge pravne osnove*

* Zakon o visokom obrazovanju i znanstvenoj djelatnosti NN 119/22;
* Zakon o ustanovama NN 76/93, 29/97, 47/99, 35/08, 127/19, 151/22;
* Zakon o proračunu NN 144/21;
* Zakon o izvršenju Državnog proračuna RH za 2023., NN 145/22, 63/23;
* Uredba o programskom financiranju javnih visokih učilišta i javnih znanstvenih instituta u Republici Hrvatskoj NN 78/23;
* Statut Instituta za javne financije od 28. rujna 2023.;
* Strateški plan znanstvenih istraživanja i razvoja 2023. – 2027.;
* Upute za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2024.-2026., rujan 2023.
* Dodatne upute iz Ministarstva znanosti i obrazovanja (e-mail od 04.10.2023.);
* Financijski planovi proračunskih korisnika glave 08008 Javni instituti u RH u okviru usvojenog Državnog proračuna Republike Hrvatske za 2024. godinu i projekcija za 2025. i 2026. (e-mail od 6. prosinca 2023.)

|  |  |  |  |  |  |  |
| --- | --- | --- | --- | --- | --- | --- |
| A622153 – samostalna djelatnost javnih instituta – iz evidencijskih prihoda (a444444) | Izvršenje 2022. | Plan 2023. | Plan 2024. | Plan 2025. | Plan 2026. | Indeks 24./23. |
| (A622132)  REDOVNA DJELATNOST JAVNIH INSTITUTA (IZ EVIDENCIJSKIH PRIHODA) | 836.155 | 983.749 | 1.218.585 | 1.328.185 | 1.327.085 | 123 |
| (A622125) EU PROJEKTI IZ EVIDENCIJSKIH PRIHODA | 7.987 | 31.937 |

*Ova se aktivnost sastoji od sljedećih elemenata/podaktivnosti:*

1. *Samostalna djelatnost instituta obuhvaća znanstvene projekte za HRZZ, EU projekte, znanstvene i stručne projekte za ostale naručitelje te izdavačku djelatnost Instituta*
2. *Održavanje hladnog pogona IJF-a i nabavu dugotrajne imovine potrebne za rad Instituta.*

*Izračun financijskog plana za 2024.:*

Ova aktivnost provodi se kontinuirano iz više izvora financiranja.

Dominantni izvor financiranja je 31 – vlastiti izvori (procjena 1.103.585 € iz tekućih prihoda i 575.000 € iz prijenosa neutrošenih sredstava iz 2023).

Tekući prihodi iz vlastitih izvora procjenjuju se u iznosu 1.063.635 €, iz sredstava HRZZ-a 14.389 € te od donacija u iznosu 25.561 €. Prenesena neutrošena sredstva koncem 2023. procjenjuju se iz vlastitih izvora u iznosu 575.000 € i od HRZZ-a u iznosu 5.000 €. Iznos neutrošenih sredstava ove aktivnosti na koncu 2024. procjenjuje se na 475.000 € (prijenos u 2025.).

Iznosi rashoda najvećim dijelom su planirani procjenom i u skladu s planiranim aktivnostima po ugovorenim projektima za HRZZ po razdobljima, kao i temeljem sklopljenih ugovora s naručiteljima i donatorima te planiranim aktivnostima IJF-a.

*Razrada financijskog plana za 2024. po izvorima:*

IJF u okviru samostalne djelatnosti iz evidencijskih prihoda provodi slijedeće **projekte za HRZZ (izvor 52):**

1. *Projekt HRZZ DOK 01-2018 - Razvoj karijere mladih istraživača – izobrazba novih doktora znanosti*

*Projekt financira HRZZ, izvor 52, projekt je započeo 01.11.2018. i produžen je do 15.6.2024.*

*Za 2024. godinu planirana su sredstva za plaću i materijalna prava 1 zaposlenice (naknadu za prijevoz) u ukupnom iznosu 12.000 €.*

1. *Projekt „Isplati li se transparentnost? Politički i socioekonomski učinci transparentnosti proračuna lokalnih jedinica u Hrvatskoj“ (HRZZ – IMPACT BT)*

*Projekt financira HRZZ, izvor 52., projekt traje do 3.1.2024. i procjenjuje se da neće biti rashoda za provedbu istog u* *2024.*

1. *Projekt „Utjecaj poreza i socijalnih naknada na raspodjelu dohotka i ekonomsku efikasnost“ (HRZZ – ITBIDEE)*

*Projekt financira HRZZ, izvor 52., projekt produljen i traje do 14.6.2024.*

*Za provedbu ovog projekta u 2024. planirano je ukupno 7.389 € koji se odnose na materijalne rashode izvođenja projektnih aktivnosti. Donos neutrošenih sredstava iz 2023. procjenjuje se u iznosu od 5.000 €, HRZZ će doznačiti još 2.389 € u 2024. godini.*

*Sveukupno planirani rashodi za projekte HRZZ-a za 2024. iznose 19.389 €. Sastoje se od rashoda za zaposlene (9.060 €) i materijalnih rashoda (10.329).*

*Projekcijama za 2025. i 2026. nema predviđenih rashoda jer ugovoreni projekti završavaju do ljeta 2024.*

U okviru samostalne djelatnosti iz evidencijskih prihoda IJF-a, **iz izvora 61-donacije**, provodi se četverogodišnje istraživanje „*Implementing shared anti-corruption and good governance solutions in Southeast Europe: Innovative practices and public-private partnership“*. Projekt financira EEA & Norway Grants – Fund for regional cooperation. Provode ga znanstvenici i drugi suradnici u i izvan IJF-a za nositelja projekta - neprofitnu ustanovu *Center for the Study of Democracy* iz Sofije. Zbog epidemije COVID-19 projekt je otpočeo tek u 2021. i trajat će 36 mjeseci. Sve projektne aktivnosti najprije financira IJF iz vlastitih izvora, a dvaput godišnje prima refundaciju ostvarenih rashoda, uz prethodnu provjeru istih od strane ovlaštenog revizora. Projekt završava u prvom tromjesečju 2024.

*Izračun financijskog plana za 2024.:*

*Za rashode za zaposlene planirano je 8.530 € i materijalne rashode 17.031 €. Sveukupno 25.561 €.*

**Iz izvora 51 – EU projekti** provode se aktivnosti temeljem sklopljenog konzorcijskog ugovora (engl. *consortium agreement*) s nositeljem projekta Katholieke Universiteit iz Leuvena (Belgija) i još četiri partnera: Centre for European Policy Studies (CEPS) iz Belgije, Fundacion Cultural 1 Mayo iz Madrida (Španjolska); Centre for Social Studies (LCSS), iz Vilniusa (Litva) i Labour Institute for Economic Research iz Helsinkija (Norveška). Projekt je *Bargaining for Equality – Strengthening collective bargaining systems to ensure fair wages and address income inequality in Europe* *(BFORE).* Projekt je započeo u listopadu 2021. godine, ali su ugovori s partnerima službeno potpisani tek u travnju 2022., i traje do 30. rujna 2023. (produžen do ožujka 2024). Ukupna vrijednost ugovora iznosi 370.945,67 €, od čega je za IJF planirano 57.624,85 €. U skladu s ugovornim odredbama, 90% rashoda ovog projekta bit će doznačeno IJF-u, dok će preostalih 10% rashoda IJF financirati vlastitim sredstvima. U svibnju 2022. doznačena je prva rata (40%) i tijekom 2023. druga rata (40%), a po predaji odnosno odobrenju projekta očekuje preostali iznos (20%).

*Izračun financijskog plana za 2024. (a622125, izvor 51) – ukupno 10.000 €:*

*Iz izvora 51 - za rashode za zaposlene planirano je 1.515 €, za materijalne rashode (usluge vanjskih suradnika) 8.485 €. Pokriće ovih rashoda planira se iz prijenosa neutrošenih sredstava koncem 2023. u iznosu 10.000 €.*

IJF u okviru samostalne djelatnosti iz evidencijskih prihoda IJF, **iz izvora 31-vlastiti prihodi**, planira i provodi više kontinuiranih znanstvenih i stručnih projekata za razne naručitelje na domaćem i stranom tržištu, kao što su: *„Euromod“* projekt za Europsku komisiju*, „Program permanentnog istraživanja poreznog sustava“ za* Poreznu upravu Republike Hrvatske*, „Kratki proračunski vodiči za građane Grada Zagreba“* zaGrad Zagreb, *„Open Budget Survey“* za International Budget Partnership iz Washingtona. Osim navedenih kontinuiranih projekata, procijenjeni iznosi sadrže i potrebna sredstva za nove projekte koji se često ugovaraju na kraće razdoblje od godine (tijekom godine).

Temeljem sklopljenih Ugovora o izdavanju časopisa Carinski vjesnik i Ugovora o izdavanju časopisa Porezni vjesnik (sklopljenih s Ministarstvom financija – Carinskom upravom (CU) i s Poreznom upravom (PU)) i provedenih postupaka u skladu sa Zakonom o javnoj nabavi, planiraju se i izdavačke aktivnosti IJF-a. Obuhvaćaju izdavanje dva stručna časopisa: *(1) „Carinski vjesnik“ (izlazi do 11 redovnih brojeva godišnje u 1.435 primjeraka) i (2) časopis „Porezni vjesnik“ (izlazi 12 redovnih brojeva godišnje u 1.490 primjeraka*). Za potrebe PU i CU u različitim nakladama od redovnih brojeva publiciraju se i posebni brojevi časopisa Porezni i Carinski vjesnik koji su namijenjeni djelatnicima PU i CU, ali i širem tržištu. Po potrebi IJF publicira i neko drugo izvanredno izdanje kao što je npr. monografija, uputa i slično (temeljem dodatnih narudžbenica). Izdavačka djelatnost se financira manjim dijelom od pretplatnika na tržištu, a većim dijelom sredstvima naručitelja CU i PU. Osim u tiskanom obliku, za potrebe službenika CU i PU osmišljena su i dva web portala koji osim svih prethodno navedenih e-publikacija objavljuju i druge dodatne korisne sadržaje iz područja poreza i carina.

IJF u narednom četverogodišnjem razdoblju planira zaposliti ukupno deset znanstvenih suradnika (do konca 2027.).

*Izračun financijskog plana za 2024.:*

*Za provedbu svih aktivnosti iz vlastitih izvora financiranja za 2024. planiraju se: rashodi za zaposlene (201.295 €), materijalni rashodi (940.340 €), financijski rashodi (3.000 €), rashodi za nabavu nematerijalne imovine (2.250 €) te rashodi za nabavu dugotrajne imovine (16.750 €).*

*Projekcije rashoda za 2025. godinu: rashodi za zaposlene (335.990 €), materijalni rashodi (972.595 €), financijski rashodi (3.000 €), rashodi za nabavu nematerijalne imovine (2.250 €) te rashodi za nabavu dugotrajne imovine (14.350 €).*

*Projekcije rashoda za 2026. godinu: rashodi za zaposlene (335.990 €), materijalni rashodi (971.495 €), financijski rashodi (3.000 €), rashodi za nabavu nematerijalne imovine (2.250 €), te rashodi za nabavu dugotrajne imovine (14.350 €).*

Na kraju ističemo da se nakon usvajanja ovog dokumenta očekuje sklapanje programskog ugovora s MZO, pa očekujemo izmjene i dopune (povećanje) financijskog plana IJF-a za aktivnost a622150-programsko financiranje javnih instituta, te za aktivnosti A622151-programsko financiranje javnih instituta iz evidencijskih prihoda, jer je dio ovih rashoda sada planiran u okviru A622153-samostalna djelatnost javnih instituta iz vlastitih izvora. Dopune prijedloga financijskog plana IJF-a očekujemo i za A622152-programsko financiranje javnih instituta – iz strukturnih i investicijskih fondova EU u vidu povećanja vrijednosti prihoda i rashoda iz izvora 581 – Mehanizam za oporavak i otpornost za koje je u izglasanom proračunu izdvojeno manje sredstava.

U Zagrebu, 14. prosinca 2023.

Ravnatelj Instituta:

Dr.sc. Vjekoslav Bratić

KLASA: 400-01/23-01/07  
URBROJ: 251-733-02-23-3